Երեւանում մեկնարկած «Make your mark» ծրագրի նախաձեռնություններից մեկը համարվող Eurasia Mobile Challenge եզրափակիչում հաղթող թիմերը Եվրասիան կներկայացնեն Բարսելոնայում կայանալիք բջջային կապի համաշխարհային կոնգրեսում: Լրագրողների հետ ճեպազրույցում ՎիմպելԿոմի Եվրասիա միավորի գլխավոր գործադիր տնօրեն Միխայիլ Գերչուկը նշեց, որ երիտասարդ ձեռներեցների համար մրցույթին մասնակցելը կարևոր է երկու առումով՝ ցույց տալ իրենց գաղափարները, ինչպես նաեւ հնարավորություն ունենալ շփվելու հաջողակ ձեռներեցների, մասնագետների հետ: «Ներկայացված գաղափարները շատ տարբեր են՝ ուղղված բիզնեսին, խաղարկային, տեղեկատվական: Անցած տարի հաղթեց Ղրղզստանի թիմը, որը ներկայացրել էր էլեկտրոնային առևտրի գաղափարը»,-«Արմենպրես»-ի հաղորդմամբ , ասաց նա: